Obligarea la tratament medical

**Art. 109.** - **(1)** Daca făptuitorul, din cauza unei boli, inclusiv cea provocată de consumul cronic de alcool sau de alte substanțe psihoactive, prezintă pericol pentru societate, poate fi obligat să urmeze un tratament medical până la însănătoșire sau până la obținerea unei ameliorări care să înlăture starea de pericol.

**(2)** Când persoana față de care s-a luat aceasta măsura nu urmează tratamentul, se poate dispune internarea medicală.

**(3)** Daca persoana obligata la tratament este condamnată la o pedeapsă privativă de libertate, tratamentul se efectuează și in timpul executării pedepsei.

Internarea medicală

**Art. 110.** - Când făptuitorul este bolnav psihic, consumator cronic de substanțe psihoactive sau suferă de o boala infectocontagioasă și prezintă pericol pentru societate, se poate lua măsura internării într-o unitate sanitară de specialitate, până la însănătoșire sau până la obținerea unei ameliorări care să înlăture starea de pericol.